## Naredba o zabrani uvoza u Republiku Hrvatsku i provoza preko područja Republike Hrvatske domaćih i divljih preživača i genetskog materijala podrijetlom od preživača iz država članica Europske unije ra

### NN 66/2008 (6.6.2008.), Naredba o zabrani uvoza u Republiku Hrvatsku i provoza preko područja Republike Hrvatske domaćih i divljih preživača i genetskog materijala podrijetlom od preživača iz država članica Europske unije ra

# MINISTARSTVO POLJOPRIVREDE, RIBARSTVA I RURALNOG RAZVOJA

**2213**

Na temelju članka 11. stavka 1. točke 25. Zakona o veterinarstvu (»Narodne
novine«, broj 41/07.), ministar poljoprivrede, ribarstva i ruralnog razvoja
donosi

## NAREDBU

### O ZABRANI UVOZA U REPUBLIKU HRVATSKU I PROVOZA PREKO PODRUČJA REPUBLIKE HRVATSKE DOMAĆIH I DIVLJIH PREŽIVAČA I GENETSKOG MATERIJALA PODRIJETLOM OD PREŽIVAČA IZ DRŽAVA ČLANICA EUROPSKE UNIJE RADI SPRJEČAVANJA UNOŠENJA U REPUBLIKU HRVATSKU BOLESTI PLAVOG JEZIKA

I.

Zabranjuje se uvoz u Republiku Hrvatsku i provoz preko područja Republike
Hrvatske:
a) živih domaćih i divljih preživača;
b) embrija/jajnih stanica preživača;
c) sjemena za umjetno osjemenjivanje preživača;
radi sprječavanja unošenja u Republiku Hrvatsku bolesti plavog jezika.
Zabrana iz stavka prvog ove točke ne odnosi se na pošiljke živih preživača,
embrija/jajnih stanica i sjemena za umjetno osjemenjivanje preživača koji
potječu iz drugih država ili dijelova država a provoze se preko područja
navedenih u točki II. ove Naredbe, pod uvjetom da su životinje i prijevozna
sredstva tretirani insekticidima na mjestu utovara ili u svakom slučaju prije
ulaska u zabranjenu zonu, što na certifikatu mora potvrditi ovlašteni veterinar
zemlje izvoznice navodeći naziv korištenog insekticida. Provoz je dozvoljen samo
glavnim cestama i bez zaustavljanja.

II.

Zabrana navedena u točki I. ove Naredbe primjenjuje se na pošiljke podrijetlom
iz država, odnosno njihovih regija navedenih u Dodatku ove Naredbe.

III.

Iz država članica Europske unije odnosno njihovih regija iz točke II ove Naredbe
dozvoljava se uvoz pod sljedećim uvjetima:
*1. Živi preživači:*Životinje moraju biti zaštićene od napada vektora *Culicoides* vrsta tijekom
prijevoza do mjesta odredišta te mora biti ispunjen barem jedan od sljedećih
uvjeta:
a) životinje su za vrijeme razdoblja sezonski slobodnog od vektora držane u zoni
sezonski slobodnoj od bolesti plavog jezika od rođenja ili najmanje 60 dana
prije datuma otpreme te su pretražene testom identifikacije uzročnika u skladu s
važećim OIE *Priručnikom za dijagnostičke testove i vakcine*, s negativnim
rezultatom, provedenim najranije sedam dana prije otpreme;
b) životinje su bile zaštićene od napada vektora najmanje 60 dana prije datuma
otpreme;
c) životinje su prije otpreme bile držane u zoni sezonski slobodnoj od bolesti
plavog jezika za vrijeme razdoblja sezonski slobodnog od vektora ili su bile
zaštićene od napada vektora najmanje 28 dana te su tijekom tog perioda serološki
testirane u skladu s važećim OIE *Priručnikom za dijagnostičke testove i vakcine*
na prisutnost protutijela za virus bolesti plavog jezika sa negativnim
rezultatom. Testiranje mora biti provedeno najmanje 28 dana od datuma početka
zaštite životinja od napada vektora ili razdoblja sezonski slobodnog od vektora;

d) životinje su prije otpreme bile držane u zoni sezonski slobodnoj od bolesti
plavog jezika za vrijeme razdoblja sezonski slobodnog od vektora ili su bile
zaštićene od napada vektora najmanje 14 dana te su tijekom tog perioda
pretražene testom identifikacije uzročnika u skladu s važećim OIE *Priručnikom za
dijagnostičke testove i vakcine*, s negativnim rezultatom, provedenim najmanje 14
dana od datuma početka zaštite životinja od napada vektora ili razdoblja
sezonski slobodnog od vektora;
e) životinje potječu iz stada cijepljenih u skladu s programom cijepljenja
odobrenim od nadležnog tijela i životinje cijepljene protiv serotipa(ova) koji
je prisutan ili može biti prisutan u epidemiološki relevantnom zemljopisnom
području podrijetla, te životinje su još uvijek unutar vremenskog razdoblja
imuniteta garantiranog u specifikaciji cjepiva odobrenog za program cijepljenja
i udovoljavaju barem jednom od sljedećih uvjeta:
(i) cijepljene su prije više od 60 dana prije otpreme;
(ii) cijepljene su inaktiviranim cjepivom prije barem onoliko dana koliko je
potrebno za početak stvaranja imuniteta što je određeno u specifikaciji cjepiva
odobrenog za program cijepljenja te su pretražene testom identifikacije
uzročnika u skladu s važećim OIE *Priručnikom za dijagnostičke testove i vakcine*,
s negativnim rezultatom, provedenim najmanje 14 dana od početka stvaranja
imuniteta određenog u specifikaciji cjepiva odobrenog za program cijepljenja;
(iii) prethodno cijepljene i nadocijepljene s inaktiviranim cjepivom unutar
vremena trajanja imuniteta garantiranog u specifikaciji cjepiva odobrenog za
program cijepljenja;
(iv) držane za vrijeme razdoblja sezonski slobodnog od vektora u zoni sezonski
slobodnoj od rođenja ili najmanje 60 dana prije datuma cijepljenja te su
cijepljene inaktiviranim cjepivom prije barem onoliko dana koliko je potrebno za
stvaranje imuniteta što je određeno u specifikaciji cjepiva odobrenog za program
cijepljenja;
f) životinje nisu nikad bile cijepljene protiv bolesti plavog jezika i uvijek su
bile držane na epidemiološki relevantom zemljopisnom području podrijetla gdje
nije bilo, nema ili vjerojatno nema više od jednog serptipa virusa bolesti
plavog jezika i:
(i) serološki su dva puta testirane u skladu s važećim OIE *Priručnikom za
dijagnostičke testove i vakcine* na prisutnost protutijela za serotip virusa
bolesti plavog jezika sa pozitivnim rezultatom,a prvo testiranje uzoraka je
provedeno između 60 i 360 dana prije datuma otpreme dok je drugo testiranje
uzoraka provedeno najranije sedam dana prije datuma otpreme; ili
(ii) serološki su testirane u skladu sa OIE *Priručnikom za dijagnostičke testove
i vakcine* na prisutnost protutijela za serotip virusa bolesti plavog jezika sa
pozitivnim rezultatom, a testiranje je provedeno najmanje 30 dana prije datuma
otpreme i životinje su podvrgnute testu identifikacije uzročnika u skladu sa OIE
Priručnikom za dijagnostičke testove i vakcine s negativnim rezultatom, koji je
proveden najranije sedam dana od datuma otpreme;
g) životinje nikad nisu bile cijepljene protiv bolesti plavog jezika i bile su
dva puta podvrgnute serološkom testiranju u skladu s važećim OIE *Priručnikom za
dijagnostičke testove i vakcine* za otkrivanje specifičnih protutijela za sve serotipove virusa bolesti plavog jezika s pozitivnim rezultatom za serotipove
prisutne ili vjerojatno prisutne u epidemiološki relevantnom zemljopisnom
području podrijetla, i:
(i) prvo serološko testiranje uzoraka je provedno između 60 i 360 dana prije
datuma otpreme dok je drugo testiranje uzoraka provedeno najranije sedam dana
prije datuma otpreme; ili
(ii) serološko testiranje za određeni serotip je provedeno najmanje 30 dana
prije datuma otpreme i životinje su bile podvrgnute testu identifikacije
uzročnika u skladu s važećim OIE *Priručnikom za dijagnostičke testove i vakcine*,
sa negativnim rezultatom, provedenim najranije sedam dana od datuma otpreme;
2. *Sjeme* preživača pod uvjetom da je dobiveno od životinja donora koje
ispunjavaju barem jedan od sljedećih uvjeta:
a) držane su izvan zone pod ograničenjem najmanje 60 dana prije početka i
tijekom sakupljanja sjemena;
b) zaštićene su od napada vektora najmanje 60 dana prije početka uzimanja i
tijekom sakupljanja sjemena;
c) držane su tijekom razdoblja sezonski slobodnog od vektora u zoni sezonski
slobodnoj od bolesti plavog jezika, najmanje 60 dana prije početka i tijekom
prikupljanja sjemena te su bile podvrgnute testu identifikacije uzročnika u
skladu s važećim OIE *Priručnikom za dijagnostičke testove i vakcine*, s
negativnim rezultatom, provedenim najranije 7 dana prije datuma početka
prikupljanja sjemena;
d) serološki pretražene u skladu s važećim OIE *Priručnikom za dijagnostičke
testove i vakcine* kako bi se otkrila protutijela za virus uzročnika bolesti
plavog jezika, s negativnim rezultatom najmanje svakih 60 dana tijekom razdoblja
prikupljanja i između 21 i 60 dana od zadnjeg prikupljanja sjemena;
e) pretražene testom za identifikaciju uzročnika bolesti plavog jezika, u skladu
s važećim OIE *Priručnikom za dijagnostičke testove i vakcine*, s negativnim
rezultatom, u uzorcima krvi uzetim:
(i) kod prvog i zadnjeg prikupljanja sjemena; i
(ii) tijekom razdoblja prikupljanja sjemena:
– najmanje svakih sedam dana, u slučaju testa izolacije virusa,
– najmanje svakih 28 dana, u slučaju testa reakcije lanca polimeraze (PCR );
3. *Embriji/jajne stanice* preživača i to:
a) in vivo uzeti embriji i jajne stanice goveda moraju biti dobiveni od
životinja donora koje ne pokazuju nikakve kliničke znakove bolesti plavog jezika
na dan prikupljanja:
b) embriji i jajne stanice životinja osim goveda i in vitro dobiveni embriji
goveda moraju biti dobiveni od životinja donora koje udovoljavaju barem jednom
od sljedećih uvjeta:
(i) držane su izvan zone pod ograničenjem najmanje 60 dana prije početka i
tijekom prikupljanja embrija/jajnih stanica, što se ne odnosi na embrije i jajne
stanice dobivene od životinja donora držanih na gospodarstvima u kojima postoji
veterinarska zabrana ili mjere karantene vezane za bolest plavog jezika;
(ii) zaštićene su od napada vektora bolesti plavog jezika najmanje 60 dana prije
početka uzimanja i tijekom prikupljanja embrija/jajnih stanica;
(iii) serološki pretražene u skladu s važećim OIE *Priručnikom za dijagnostičke
testove i vakcine*, kako bi se otkrila protutijela za virus bolesti plavog
jezika, između 21 i 60 dana nakon sakupljanja embrija/jajnih stanica s
negativnim rezultatom; ili
(iv) pretražene su testom identifikacije uzročnika u skladu s važećim OIE *Priručnikom za dijagnostičke testove i vakcine*, s negativnim rezultatom, na
uzorku krvi uzetom na dan prikupljanja embrija/jajnih stanica.

IV.

Danom stupanja na snagu ove Naredbe prestaje važiti Naredba o zabrani uvoza u
Republiku Hrvatsku i provoza preko područja Republike Hrvatske domaćih i divljih
preživača i genetskog materijala podrijetlom od preživača radi sprječavanja
unošenja u Republiku Hrvatsku bolesti plavog jezika (»Narodne novine« br.
111/07.) i Naredba o dopuni Naredbe o zabrani uvoza u Republiku Hrvatsku i
provoza preko područja Republike Hrvatske domaćih i divljih preživača i
genetskog materijala podrijetlom od preživača radi sprječavanja unošenja u
Republiku Hrvatsku bolesti plavog jezika (»Narodne novine« br. 16/08.)

V.

Ova Naredba stupa na snagu odmah.

Klasa: 322-01/08-01/2
Urbroj: 525-11-08-1
Zagreb, 28. svibnja 2008.

Ministar
**mr. sc. Božidar Pankretić**, v. r.

**DODATAK**

|  |  |  |  |
| --- | --- | --- | --- |
| Zona u kojoj je prisutan isti serotip virusa BPJ | Serotip | Država | Područje |
| Zona A | 2, 4, 9, 16 | IT (Italija) | Regija Abruzzo  Regija Molise  Regija Campania  Regija Puglia  Regija Bassilicata  Regija Calabria  Regija Sicilia |
| Zona B | 2, 16 | IT (Italija) | Regija Lazio  Regija Umbria |
| Zona C | 2, 4, 16 | FR (Francuska) | Corse du sud, Haute Corse |
| Zona D | 16 | Cipar | Cijelo područje |
| Zona F | 8 | BE (Belgija) | Cijelo područje |
| Zona F | 8 | CZ (Republika Češka) | **Regija Karlovy Vary:** Distrikt Sokolov, Distrikt Cheb, Distrikt Karlovy Vary   **Regija Plzen**: Distrikt Tachov, Distrikt Domazlice, Distrikt Klatovy, Distrikt Plzen-sjever, Distrikt Plzen-grad, Distrikt Plzen-jug, Distrikt Rokycany  **Regija Usti nad Labem:** Distrikt Chomutov, Distrikt Louny, Distrikt Most, Distrikt Teplice, Distrikt Usti nad Labem, Distrikt Decin, Distrikt Litomerice**Regija Liberec**: Distrikt Ceska Lipa, Distrikt Jablonec nad Nisou, Distrikt Semily, Distrikt Liberec |
|  |  |  | **Regija Centralni Bohemian:** Distrikt Rakovnik, Distrikt Kladno, Distrikt Beroun, Distrikt Melnik, Distrikt Pribram, Distrikt Prague–zapad, Distrikt Prague–istok, Distrikt Benesov, Distrikt, Mlada Boleslav, Distrikt Nymburk, Distrikt Kolin, Distrikt Kutna Hora  **Regija glavni grad Prague:** Distrikt glavni grad Prague  **Regija Južni Bohemian:** Distrikt Strakonice, Distrikt Pisek, Distrikt Prachatice  **Regija Hradec Kralove:** Distrikt Jicin, Distrikt Trutnov, Distrikt Nachod, Distrikt Hradec Kralove, Distrikt Rychnov nad Kneznou  **Regija Pardubice:** Distrikt Pardubice, Distrikt Chrudim, Distrikt Usti nad Orlici**Regija Vysocina:**Distrikt Havlickuv Brod |
| Zona F | 8 | DK (Danska) | Copenhagen (sve općine)   Frederiksborg (sve općine)   Roskilde (all municipalities)  West Zealand (sve općine)   Storstroem (sve općine)   Funen (sve općine)   South Jutland (sve općine)   Ribe (sve općine)   Vejle (sve općine)   Ringkøbing (tri općine): Ikast-Brande, Herning, Ringkøbing-Skjern   Aarhus (pet općina): Samsø, Odder, Århus, Skanderborg, Silkeborg |
| Zona F | 8 | DE (Njemačka) | Cijelo područje |
| Zona F | 8 | FR (Francuska) | – područje l’Ain;  – područje l’Aisne;  – područje l’Allier;  – područje Hautes-Alpes: kantoni Grave, Monetier-les-Bains, Saint-Firmin  – područje l’Ardèche: okrug Tournon-sur-Rhône, okrug Privas i kantoni Burzet, Coucouron, Largentière, Montpezat-sous-Bauzon, Saint-Etienne-de-Lugdarès, Thueyts, Vallon-Pont-d’Arc;  – područje Ardennes;  – područje l’Aube;  – područje l’Aveyron;  – područje Calvados;  – područje Cantal;  – područje Charente: okruzi -Angoulème, Coutolens i kantoni Jarnac, Châteauneuf-sur-Charente;  – područje Charente-Maritime: okrug La-Rochelle i kantoni Aigrefeuille-d’Aunis, d’Aulnay, Loulay, Matha, Saint-Jean-d’Angély, Surgères;   – područje Cher;  – područje Corrèze;  – područje Côte d’or;  – područje Côtes d’Armor : okrug Dinan i kantoni Chèze, Lamballe, Langueux, Loudéac, Moncontour, Pléneuf-Val-André, Ploeuc-sur-Lié, Ploufragan, Plouguenast, Saint-Brieuc; |
| Zona F | 8 | FR (Francuska) | – područje Creuse;  – područje Dordogne;  – područje Doubs;  – područje Drôme: okruzi Valence, Die i kantoni Dieulefit, Grignan, Marsanne, Nyons, Pierrelatte, Rémuzat, Montélimar, Montélimar drugi kanton;  – područje l’Eure;  – područje l’Eure-et-Loir;  – područje Haute-Garonne: kantoni Cadours, Caraman, Cstanet– Tolosan, Fronton, Grenade, Lanta, Léguevin,Monastruc-la-Conseillère, Montgiscard, Muret, Revel, Saint-Lys, Verfeil, Villemur-sur-Tarn, Toulouse-osmi kanton, Toulouse-deveti kanton, de Toulouse-trinaesti kanton, de Toulouse-četrnaesti kanton, de Toulouse-petnaesti kanton, Toulouse, Blagnac, Portet-sur-Garonne, Tournefeuille;   – područje Gironde: kantoni d’Auros, Cadillac, Castillon-la-Bataille, Grignols, Langon, Monségur, Pellegrue, Podensac, Pujols, Réole, Sainte-Foy-la-Grande, Saint Macaire,Sauveterre-de-Guyenne, Targon |
|  |  |  | – područje Ille-et-Vilaine;  – područje Indre;  – područje Indre-et-Loire;  – područje Isère;  – područje Jura;  – područje Loir-et-Cher;  – područje Loire;  – područje Haute-Loire;  – područje Loire-Atlantique;  – područje Loiret;  – područje Lot;  – područje Lot-et-Garonne;  – područje Lozère;  – područje du Maine-et-Loire;  – područje Manche;  – područje Marne;  – područje Haute-Marne;  – područje Mayenne;  – područje Meurthe et Moselle;  – područje Meuse; |
| Zona F | 8 | FR (Francuska) | – područje Morbihan: kantoni Gacilly, Guer, Josselin, Malestroit, Mauron, Ploërmel, La Roche-Bernard, Trinité-Porhoët;  – područje Moselle;  – područje Nièvre;  – područje Nord;  – područje l’Oise;  – područje l’Orne;  – područje Pas-de-Calais;  – područje Puy-de-Dôme;  – područje Bas-Rhin;  – područje Haut-Rhin;  – područje Rhône;  – područje Haute-Saône;  – područje Saône-et-Loire;  – područje Sarthe; |
|  |  |  | – područje Savoie;  – područje Haute-Savoie;  – područje Ville de Paris;  – područje Seine-Maritime;  – područje Seine-et-Marne;  – područje Yvelines;  – područje Deux-Sèvres;  – područje Somme;  – područje Tarn: okrug Albi i kantoni Brassac, Cuq-Toulza, Dourgne, Graulhet, Labruguière, Lautrec, Lavaur, Mazamet-Nord-Est, Mazamet-Sud-Ouest, Mazamet, Montredon-Labessonnié, Puylaurens, Roquecourbe, Saint-Paul-Cap-de-Joux, Vabre, Vielmur-sur-Agout, Castres-Ouest, Castres-Nord, Castres;  – područje Tarn-i-Garonne;  – područje Vendée;  – područje Vienne;  – područje Haute-Vienne;  – područje Vosges;  – područje l’Yonne;  – područje Territoire de Belfort;  – područje l’Essonne;  – područje Hauts-de-Seine;  – područje Seine-Saint-Denis;  – područje Val-de-Marne;  – područje Val-d’Oise. |
| Zona F | 8 | IT (Italija) | Provincija Verona, Mantova i Brescia |
| Zona F | 8 | LU  (Luxemburg) | Cijelo područje |
| Zona F | 8 | NL  (Nizozemska) | Cijelo područje |
| Zona F | 8 | PL (Poljska) | Zachodniopomorskie: županije: Świnoujście, Kamień Pomorski, Gryfice, Police, Goleniów, jugo-zapadni dio Drawsko Pomorskie, zapadni i jugozapadni dio Stargard Szczecihski, Pyrzyce, Gryfino, Myślibórz, Choszczno.  Lubuskie: županije: Gorzów Wlkp, słubicki, sulęcihski, świebodzihski, krośniehski, zielonogórski, żarski, żagahski, nowosolski, wschowski. |
|  |  |  | Dolnoślqskie: županije: zgorzelecki, bolesławiecki, polkowicki, głogowski, górowski, lubahski, lwowecki, złotoryjski, legnicki, lubihski, wotowski, trzebnicki, jeleniogórski, jaworski, średzki, kamiennogórski, wałbrzyski, świdnicki, wrocławski, kłodzki, dzierżoniowski, ząbkowicki, strzelihski. |
| Zona F | 8 | UK (United Kingdom) | ZARAŽENO PODRUČJE  • sve općine Londona uključujući grad London   • Bath i North East Somerset  • Bedfordshire  • Bournemouth  • Bracknell Forest  • Buckinghamshire  • Cambridgeshire  • Grad Brighton i Hove  • Grad Bristol  • Devon  • Dorset  • East Sussex  • Essex  • Hampshire  • Hertfordshire  • Isle of Wight  • Kent  • Leicester  • Leicestershire  • Lincolnshire  • Luton  • Medway |
| Zona F | 8 | UK (United Kingdom) | • Milton Keynes  • Norfolk  • North East Lincolnshire  • North Lincolnshire  • North Somerset  • Northamptonshire  • Nottingham  • Nottinghamshire  • Oxfordshire  • Peterborough  • Poole  • Portsmouth  • Reading  • Rutland  • Slough  • Somerset  • Southampton  • Southend-on-Sea  • Suffolk  • Surrey  • Swindon  • Thurrock  • West Berkshire  • West Sussex  • Wiltshire  • Windsor and Maidenhead  • Wokingham  UGROŽENO PODRUČJE  Ugroženo područje sadržava cijeli teritorij Engleske osim:  (i) zaraženog područja  (ii) Cheshire: Chester i Vale Royal; Warrington; Greater Manchester: Trafford, Manchester, Bury; Lancashire: Rossendale, Burnley and Pendle; North Yorkshire: Craven and Richmondshire; Darlington, Stockton-on-Tees,  Middlesbrough i Redcar i Cleveland   (iii) Oswestry u regiji Shropshire. |
| Zona G | 2, 4, 16, 1 | IT (Italija) | Regija Sardegna |
| Zona H | Nije određeno | MT (Malta) | Cijelo područje |
| Zona I | 4, 1 | PT (Portugal) | Regija Lisboa i Vale do Tejo: sve općine;  Regija Centro: općine Idanha-a-Nova, Castelo Branco, Proença-a-Nova, Vila Velha de Ródão, Mação, Penamacor i Fundão.  Regija Alentejo: sve općine;  Regija Algarve: sve općine. |
| Zona I | 4, 1 | ES (Španjolska) | – Gradovi Ceuta i Melilla.  – Autonomna regija Andalucía:  Provincija Málaga  Provincija Córdoba  Provincija Cadiz  Provincija Sevilla  Provincija Almeria: veterinarski distrikti Poniente, Alto Almanzora Río  Andarax y Bajo Andarax.  Provincija Jaen: veterinarski distrikti Andujar, Jaén, Huelma, Úbeda, Alcalá la Real, Linares i Santiesteban del Puerto.  Provincija Granada: veterinarski distrikti Motril i Órgiva.  – Autonomna regija Extremadura  – Autonomna regija Madrid  – Autonomna regija Castilla-La Mancha:  Provincija Toledo  Provincija Grad Real  Provincija Albacete: veterinarski distrikt Almaraz  – Autonomna regija Castilla i León:  Provincija Salamanca: veterinarski distrikti Béjar, Grad Rodrigo i Sequeros.  Provincija Ávila: veterinarski distrikti Arenas de El Barco de Ávila, El Barraco,Cebreros, Las Navas del Marqués, Navaluenga, Arenas de San Pedro, Candeleda i Sotillo de la Adrada. |
| Zona J | 1 | ES (Španjolska) | – Autonomna regija Navarra: veterinarski distrikti Santesteban, Irurzun, Elizondo, Estella, Ochagavia, Pamplona, Sanguesa, Tafalla i Tudela.  – Autonomna regija Principado de Asturias: veterinarski distrikti Luarca, Navia i Vegadeo.  – Autonomna regija País Vasco: Provincija Álava.  – Autonomna regija Aragón:  Provincija Huesca: veterinarski distrikti Ayerbe, Jaca i Sabiñánigo.  Provincija Zaragoza: veterinarski distrikti Ejea de los Caballeros i Sos del Rey Católico.  – Autonomna regija La Rioja  – Autonomna regija Castilla y León:  Provincija Burgos: veterinarski distrikti Miranda de Ebro, Medina de Pomar, Valle de Mena, Briviesca, Villarcayo de las Merindades de Castilla la Vieja, Espinosa de los Monteros i Belorado. |
| Zona J | 1 | FR (Francuska) | – područje Gers;  – područje Landes: okrug Dax i kantoni Geaune, Hagetmau, Labrit, Mimizan, Mont-de-Marsan, Mont-de-Marsan-Nord, Mont-de-Marsan-Sud, Morcenx, Mugron, Parentis-en-Born, Sabres, Saint-Sever, Tartas, Tartas-Est, Tartas-Ouest, l’Aire-sur-l-Adour, Gabarret, Grenade-sur-l-Adour,Villeneuve-de-Marsan;  – područje Pyrénées-Atlantiques;  – područje Hautes-Pyrénées. |
| Zona K | 1, 8 | ES (Španjolska) | – Autonomna regija Navarra: veterinarski distrikti Santesteban, Irurzun, Elizondo, Estella, Ochagavia, Pamplona, Sanguesa, Tafalla i Tudela.  – Autonomna regija Principado de Asturias: veterinarski distrikti Luarca, Navia i Vegadeo.  – Autonomna regija País Vasco:   Provincije Álava.  – Autonomna regija Aragón:  Provincija Huesca: veterinarski distrikti Ayerbe, Jaca i Sabiñánigo.   Provincija Zaragoza: veterinarski distrikti Ejea de los Caballeros i Sos del Rey Católico.  – Autonomna regija La Rioja  – Autonomna regija Castilla i León:   Provincija Burgos: veterinarski distrikti Miranda de Ebro, Medina de Pomar, Valle de Mena, Briviesca, Villarcayo de las Merindades de Castilla la Vieja, Espinosa de los Monteros y Belorado. |
| Zona K | 1, 8 | FR (France) | – područje Charente: kantoni Baignes-Sainte-Radegonde, Barbezieux-Saint-Hilaire, Brossac, Cognac-Nord, Segonzac, Cognac-Sud, Cognac;  – područje Charente-Maritime: okruzi Jonzac, Saintes i kantoni Chateau-d’Oléron, Marennes, Rochefort-Nord, de Royan-Est, de Saint-Agnant, de Saint-Hilaire-de-Villefranche, Saint-Pierre-d’Oléron, Saint-Savinien, Tonnay-Boutonne, Tonnay-Charente, Tremblade, Royan-Ouest, Royan, deRochefort;  – područje Gironde: okruzi Blaye, Lesparre-Médoc,d’Arcachon i kantoni Bazas, Blanquefort, Branne, Captieux, Carbon-Blanc, Castelnau-de-Médoc, Coutras, Créon, Fronsac, Guitres, Brède, Libourne, Lussac, Saint-André-de-Cubzac, Saint-Symphorien, Villandraut, Bégles, Bouscat, Cenon,Talence, Villenave-d’Ornon, Floirac, Gradignan, Lormont, Mérignac drugi kanton, Saint-Médard-en-Jalles, Pessac,Mérignac, Bordeaux;  – područje Landes: kantoni Pissos, Roquefort, Sore . |
|  |  | BG  (Bugarska) | Regija Bourgas |

Naredba, NN 66/2008-2213
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)